钦定古今图书集成/理学汇编/学行典/第203卷 > 钱宾国
## 钦定古今图书集成/理学汇编/学行典/第203卷 > 钱宾国

按《溧阳县志》：“钱宾国，字寅劬，伯兄以逋赋系将，质己
产代偿之。令闻而问曰：‘汝寒士，曾与而兄析著否’？”曰：
“析久矣。然逋赋者，宾国之兄负逋赋名，宾国之父也。
宾国奚忍亡父冒此逋赋之名哉？令义之曰：‘而兄逋
以百计，子偿其半，我当为子足之，勿复过累子。抑以
是知子深矣’。”后由贡司铎宣城。子允焘，郡诸生，克承
先志，所受产尝听其弟费尽勿问，可云“不替父风”矣。